
ДО
ОБЩИНСКИ СЪВЕТ 
БУРГАС


Д О К Л А Д Н А    З А П И С К А

ОТ ДИМИТЪР НИКОЛОВ НИКОЛОВ -
 КМЕТ НА ОБЩИНА БУРГАС

ОТНОСНО: Даване на съгласие за предоставяне под наем на проектираните в плана за земеразделяне общински полски пътища, включени в масивите за ползване за стопанската 2020/2021 г. и определяне на цена за ползването им. 


УВАЖАЕМИ ОБЩИНСКИ СЪВЕТНИЦИ,

На основание чл.37в, ал.1 от Закона за собствеността и ползването на земеделските земи (ЗСПЗЗ), по споразумение между собствениците и/или ползвателите в едно землище, се създават масиви за ползване на земеделските земи. Целта на споразумението е собствениците и ползвателите да комасират обработваните от тях земеделски имоти, чрез преразпределение на собствените или ползваните от тях имоти на правно основание. Допълнително се разпределят, пропорционално на площта и съобразно начина на трайно ползване на собствената и/или арендуваната/наетата земеделска земя в съответното землище и т.н. „имоти- бели петна“- земеделски земи, за които няма сключени договори и не са подадени декларации от собствениците им по чл.37б от ЗСПЗЗ. 
Сключеното споразумение за разпределение на масивите за ползване се одобрява до 1 октомври на съответната година със заповед на Директора на Областната дирекция „Земеделие". 
Съгласно чл.37в, ал.16 от ЗСПЗЗ, в масивите за ползване могат да се включват и проектираните в плана за земеразделяне общински полски пътища, които не са необходими за осигуряване на пътен достъп през съответната стопанска година. 
Въз основа на влезлите в сила заповеди, началникът на Общинска служба „Зземеделие“- гр.Бургас е отправил искане с вх. № 58-00-440/09.10.2020 г. до Общински съвет-Бургас, чрез Кмета на общината за предоставяне на имотите - полски пътища.
Съгласно чл. 37в, ал. 16 от ЗСПЗЗ, общинския съвет се произнася с решение, след което пътищата се предоставят с договор между кмета на общината и съответния ползвател. 
За стопанската 2020/2021 г. Общински съвет-Бургас е взел решение по т. 29 от дневния ред на проведеното на 28.04.2020 г. заседание (Протокол № 29), с което е одобрил размера на годишните наемни цени за ползване на обработваемите земеделски земи за отглеждане на едногодишни полски култури, в размер на 41 лв/дка. Същата е изцяло съобразена с началната тръжна цена за земите от държавния поземлен фонд, на територията на община Бургас, утвърдена със Заповед № РД 46-143/20.03.2020 г. на Министъра на земеделието, храните и горите, за отдаване под наем на земите от държавния поземлен фонд за стопанската 2020/2021 г. 
Включените в масивите за земеделско ползване общински полски пътища за времето на тяхното ползване  се използват за отглеждане на едногодишни  земеделски култури, т.е. реално се използват като обработваеми  земеделски земи. По този начин те престават да служат за общо ползване като път и изцяло изгубват транспортната си функция. 
Ето защо,  общинските полски пътища могат да бъдат предоставени за ползване на лицата, участници в споразуменията за създаване на масиви за ползване на земеделски земи, на цена от 41 лв./дка., съответстваща на цената за отдаване под наем на останалите земеделски земи от ОПФ. 
Предвид изложеното, на основание чл. 64, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет- Бургас, на основание чл.21, ал.1, т.8 от Закона за местното самоуправление и местната администрация, чл.37в, ал.16 от ЗСПЗЗ, във връзка с чл.12, ал.1 от Наредбата за реда за придобиване, управление и разпореждане с общинската собственост, приета от Общински съвет- Бургас, да вземе следните

Р Е Ш Е Н И Я:

1. Дава съгласие да се предоставят проектираните в плана за земеразделяне общински полски пътища, за ползване под наем за стопанската 2020/2021 г., на лицата, участници в споразуменията за създаване на масиви за ползване на земеделски земи на територията на община Бургас, описани в Приложение №1, неразделна част от настоящото решение,
2. Определя годишна наемна цена за стопанската 2020/2021 година в размер на 41 лв/дка, за ползване на проектираните в плана за земеразделяне общински полски пътища, описани в Приложение №1.
Приложения: 1. Искане вх. № 58-00-440/09.10.2020 г. от началника на Общинска служба земеделие – Бургас; 2. Списък на имотите - общински полски пътища, попадащи в блоковете за земеделско ползване, за които има сключено споразумение по чл. 37в, ал. 4 от ЗСПЗЗ (Приложение № 1); 3. Решение по т. 29 от проведеното на 28.04.2020 г. заседание на Общински съвет - Бургас (Протокол № 9); 



ДИМИТЪР НИКОЛОВ
Кмет на Община Бургас 

